**ΓΛΩΣΣΑΡΙ**

**Αγωγή υγείας:** είναι η διαδικασία που στηρίζεται σε επιστημονικές αρχές και χρησιμοποιεί προγραμματισμένες ευκαιρίες μάθησης που δίνουν τη δυνατότητα στους ανθρώπους να αποφασίζουν και να ενεργούν συνειδητά και ενημερωμένα για ότι επηρεάζει την υγεία τους

**Αμφιφοβία (Biphobia):** όρος παράλληλος με αυτόν της ομοφοβίας πουαναφέρεται στην ψυχολογική και κοινωνικήπροκατάληψη και στις διακρίσεις κατά τωναμφισεξουαλικών προσώπων. Πέρα απόαρνητικούς χαρακτηρισμούς, δηλώσεις όπως «Ταbi άτομα είναι αναποφάσιστα» ή «δεν υπάρχουνbi άτομα» επίσης είναι αμφιφοβικές

**Βιολογικό Φύλο (Sex):** ορίζεται ως το σύνολο εκείνο των βιολογικών χαρακτηριστικών όπως είναι πρωτογενώς (μεταξύ άλλων) οι γονάδες, τα φυλετικά χρωμοσώματα, οι ορμόνες, τα εσωτερικά και τα εξωτερικά γεννητικά όργανα τα οποία χρησιμοποιούνται για να αναθέσουν σε ένα άτομο το φύλο κατά τη γέννηση από την ιατρική κοινότητα. Το βιολογικό φύλο αναφέρεται και καλύπτει όλη την ποικιλία καταστάσεων, εκ των οποίων συνηθέστερες είναι η θηλυκή (π.χ. κόλπος, κλειτορίδα, ΧΧ χρωμοσώματα, ανάπτυξη στήθους κλπ) και η αρσενική (π.χ. πέος, όρχεις, ΧΥ χρωμοσώματα κλπ), αλλά και όλες τις υπόλοιπες καταστάσεις που αφορούν τα intersex άτομα. Κάποια άτομα αποδομούν την έννοια του βιολογικού φύλου, και κάνουν λόγο μόνο για βιολογικά-ανατομικά χαρακτηριστικά

**Γκέι (Gay):** ένα άτομο το οποίο αισθάνεται συναισθηματικήή/και σεξουαλική έλξη προς άτομα του ίδιουφύλου. Ο όρος γκέι στην Ελλάδα χρησιμοποιείταικυρίως για άνδρες, αν και υπάρχουν περιπτώσειςόπου και γυναίκες τον χρησιμοποιούν για ναπεριγράψουν τον σεξουαλικό ή/και τονρομαντικό τους προσανατολισμό («γκέιγυναίκα», γυναίκες που ελκύονταισυναισθηματικά ή/και σεξουαλικά από γυναίκες).

**Εκφοβισμός (bullying):** ο σχολικός εκφοβισμός χαρακτηρίζεται από επιθετική ή επίμονα άσχημη συμπεριφορά η οποία επαναλαμβάνεται σε μία διαπροσωπική σχέση με ανισορροπία δυνάμεων. Τα συγκεκριμένα χαρακτηριστικά αναφέρονται σε εκφοβισμό συνομηλίκων. Μορφές εκφοβισμού είναι: α) ο σωματικός με κλωτσιές, μπουνιές, εξευτελισμό, αρπαγή αντικειμένων β) ο λεκτικός/ηλεκτρονικός: κοροϊδίες, χλευασμοί και η αποστολή μηνυμάτων μέσω κινητού τηλεφώνου, τα ηλεκτρονικά μηνύματα με υβριστικό ή/και απειλητικό περιεχόμενο μέσω διαδικτύου γ) ο έμμεσος: διάδοση φημών δ) κοινωνικός αποκλεισμός: συστηματική απομόνωση από την ομάδα των ομότιμων. Περιλαμβάνονται ακόμα: εκβιασμός για χρήματα, χειρονομίες, ομοφοβικά/τρανσφοβικά και ρατσιστικά σχόλια, υβριστικά γκράφιτι, φωτογράφηση-κινηματογράφηση του μαθητή για την απειλή και τον εξευτελισμό του

**Έκφραση Φύλου (Gender Expression):** η έκφραση φύλου αναφέρεται στους τρόπους με τους οποίους ένα άτομο εκδηλώνει αρρενωπότητα, θηλυκότητα ή άλλες έμφυλες συμπεριφορές και χαρακτηριστικά στο κοινωνικό σύστημα, και συγκεκριμένα το πώς εκφράζει σε τρίτα πρόσωπα το τρόπο με τον οποίο βιώνει την ταυτότητα φύλου του. Περιλαμβάνει εκφράσεις, όπως τα ρούχα, το χτένισμα, το μακιγιάζ, τον τρόπο ομιλίας και κίνησης. Η κοινωνία θέλει την έκφραση φύλου να ταιριάζει με την ταυτότητα φύλου δηλ. έναν άντρα να έχει αρρενωπή έκφραση φύλου και μια γυναίκα να έχει θηλυκή έκφραση φύλου.

**Ετεροφυλόφιλος/η (Straight):** ένα άτομο το οποίο αισθάνεται ρομαντική ή/καισεξουαλική έλξη προς άτομα του άλλου φύλου. Ο όρος αυτός βασίζεται στην αποδοχή τηςδυαδικότητας του φύλου, εξού και η χρήση του συνθετικού «έτερο-».

**Ετεροκανονικότητα:** έννοια που περιγράφει την κοινωνικά επιβαλλόμενη δυαδικότητα του φύλου, καθώς και την πεποίθηση πως η ετεροφυλοφιλία είναι ο μοναδικός «φυσιολογικός» σεξουαλικός προσανατολισμός

**Ίντερσεξ (intersex):** άνθρωποι γεννιούνται με χαρακτηριστικά φύλου (όπως χρωμοσώματα, γεννητικά όργανα ή και ορμονική δομή) που δεν ανήκουν αυστηρά στην αρσενική ή θηλυκή κατηγορία ή ανήκουν και στις δύο κατηγορίες ταυτόχρονα. Συχνά οι γιατροί συμβουλεύουν τους γονείς να προβούν σε χειρουργικές και άλλες ιατρικές παρεμβάσεις στα ίντερσεξ νεογέννητα και παιδιά, ώστε να κάνουν το σώμα τους να συμμορφωθεί (φαινομενικά) με τα ανδρικά ή τα γυναικεία χαρακτηριστικά. Στις περισσότερες περιπτώσεις, τέτοιες παρεμβάσεις δεν είναι ιατρικά απαραίτητες και μπορεί να έχουν εξαιρετικά αρνητικές συνέπειες στα ίντερσεξ παιδιά καθώς μεγαλώνουν. Οι επεμβάσεις αυτές θεωρούνται από τον Οργανισμό των Ηνωμένων Εθνών κατά των Βασανιστηρίων ως είδος βασανιστηρίου και όλο και περισσότερο αυτά τα θέματα αναγνωρίζονται ως παραβιάσεις ανθρώπινων δικαιωμάτων.

**Ιντερφοβία**: η επίμονη άρνηση, λόγω ψυχοκοινωνικής προκατάληψης ή επιστημονικής άγνοιας, τηςύπαρξης της φυσικής ποικιλομορφίας του βιολογικού φύλου. Επίσης, είναι η εσφαλμένηεπιμονή ότι ή έμφυλη βιολογία των σωμάτων είναι ένα απόλυτο δίπολο και ότι οιποικιλομορφίες των χαρακτηριστικών φύλου είναι «σπάνιες διαταραχές», «σύνδρομα» ή «λάθητης φύσης», που χρήζουν κανονικοποίησης.

**Κοινωνικό Φύλο (Gender):**είναι το κοινωνικό κατασκεύασμα που απαρτίζεται από ρόλους, συμπεριφορές, νόρμες,δραστηριότητες και χαρακτηριστικά που η εκάστοτε κοινωνία, κουλτούρα ή/και τάξη κάποιας δεδομένης ιστορικής περιόδου αποδίδει ως «τυπικά» της γυναίκας και του άνδρα (έχοντας ως βάση το μοντέλο της δυαδικότητας του φύλου). Το κοινωνικό φύλο είναι ως εκ τούτου άρρηκτα συνδεδεμένο με τις κοινωνικές προσδοκίες που συνδέονται με το αντιληφθέν ως βιολογικό φύλο των ατόμων. Κατ’ άλλους, το κοινωνικό φύλο είναι το μόνο φύλο ενός ατόμου.

**Κουίρ (Queer):** ένας πολύπλοκος όρος με πολλαπλές ερμηνείες. Χρησιμοποιούνταν στο παρελθόν ως υποτιμητικός όρος προς τα άτομα με ομόφυλο σεξουαλικό προσανατολισμό, αλλά στη δεκαετία του 1980 υιοθετήθηκε από ακτιβιστές και θεωρητικούς ως θετικός και συγκρουσιακός αυτό-χαρακτηρισμός σε μια προσπάθεια να προκαλέσουν τις κοινωνικές νόρμες σχετικά με την σεξουαλικότητα, τον σεξουαλικό προσανατολισμό, την ταυτότητα φύλου ή/και άλλες μορφές κανονικότητας. Χρησιμοποιείται συχνά από άτομα που δεν αποδέχονται τις παραδοσιακές έννοιες φύλων και σεξουαλικότητας και δεν ταυτίζονται/ καλύπτονται με κάποιο από τους υπόλοιπους όρους του ακρωνυμίου ΛΟΑΤΙ+ αλλά και ως όρος-ομπρέλα για όλα τα LGBTQI+ άτομα. Ως όρος ταυτίζεται και με συγκεκριμένα κομμάτια της Queer Theory (Queer Θεωρίας)

**ΛΟΑΤΚΙ+(LQBTQI+)**: αναφέρεται σε άτομα που προσδιορίζονται ως Λεσβίες, Ομοφυλόφιλοι, Αμφιφυλόφιλοι, Τρανς, Κουίρ, Ίντερσεξ . Το + συμβολίζει και ό,τι άλλο δεν μπαίνει κάτω από τους όρους ετεροκανονικότητα ή ταύτιση της ταυτότητας φύλου με το φύλο που αποδόθηκε στη γέννηση **(cisgender)**

**Λεσβία (Lesbian):** ένα άτομο το οποίο αυτοπροσδιορίζεται ωςγυναίκα (βλέπε ταυτότητα φύλου) και αισθάνεταισυναισθηματική, ρομαντική ή/και σεξουαλικήέλξη προς άτομα του ίδιου φύλου. Μερικέςγυναίκες προτιμούν να αυτοπροσδιορίζονται ωςγκέι ή γκέι γυναίκες.

**Μη δυαδικά άτομα (non binary):** σε κάθε κοινωνία υπάρχουν διαφορετικές αρρενωπότητες, θηλυκότητες και άλλες κοινωνικές εκφράσεις φύλων και άτομα που δεν αισθάνονται ότι ανήκουν απόλυτα σε μία από τις δύο κατηγορίες του δίπολου άνδρας-γυναίκα. Αυτό δεν σχετίζεται με τον σεξουαλικό προσανατολισμό τους. Θα μπορούσαμε να πούμε ότι τα κοινωνικά φύλα είναι όσα και οι άνθρωποι.

**Οικογένειες Ουράνιο Τόξο:** οικογένειες που οι γονείς είναι ΛΟΑΤΚΙ+ άτομα

**Ομοφοβία (Homophobia**): η ψυχολογική και κοινωνική προκατάληψη, οι διακρίσεις και ο παράλογος φόβος προς τα άτομα με ομόφυλο σεξουαλικό προσανατολισμό.

**Σεξουαλικός – ερωτικός προσανατολισμός**  **(Sexual** -**Romantic Orientation):** μερικές φορές είναι χρήσιμο να εξηγηθεί ότι ο σεξουαλικός προσανατολισμός αφορά συναισθήματα για ένα άλλο άτομο, άλλοτε σεξουαλικά, άλλοτε φορές ρομαντικά, ή και τα δύο. Οι άνθρωποι δεν χρειάζονται σεξουαλική εμπειρία για να γνωρίζουν τον σεξουαλικό προσανατολισμό τους. Τα άτομα που έλκονται και έχουν συναισθήματα για άτομα διαφορετικού φύλου συνήθως αυτοπροσδιορίζονται ως **ετεροφυλόφιλα**, ενώ οι άτομα που προσελκύονται από άτομα του ίδιου φύλου λέγονται **γκέι** ή **λεσβίες** ή **ομοφυλόφιλα**. Τα άτομα που έλκονται και από τα δύο φύλα συνήθως αυτοπροσδιορίζονται ως **αμφιφυλόφιλα**, και αυτά που προσελκύονται από άτομα οποιασδήποτε ταυτότητας φύλου ονομάζονται **πανσέξουαλ**.

**Ταυτότητα Φύλου / Έμφυλη Ταυτότητα (Gender Identity):** αναφέρεται στον ατομικό και εσωτερικό τρόπο που βιώνεται το κοινωνικό φύλο (gender) από κάθε άτομο και που μπορεί να συμπίπτει ή όχι με το αποδοθέν κατά τη γέννησή του φύλο. Η ταυτότητα φύλου αναφέρεται στα συναισθήματα που έχουμε για τον έμφυλο εαυτό μας, στην εσωτερική αίσθηση του ατόμου ότι είναι αρσενικό, θηλυκό, ή κάτι άλλο.

**Τρανς (Trans):** στα ελληνικά ο όρος απαντάται συχνά και ωςδιεμφυλικός/η/ο. Είναι τα άτομα των οποίων το φύλο δεν συμβαδίζει με το φύλο που τουςαποδόθηκε κατά τη γέννηση. Κάποια τρανςάτομα προβαίνουν σε διαδικασίεςεπαναπροσδιορισμού φύλου, ωστόσο πρέπει νασημειωθεί πως -σε αντίθεση με την κοινήαντίληψη- δεν προτίθενται όλα τα τρανς άτομανα προχωρήσουν σε τέτοιες διαδικασίες και αυτόδεν επηρεάζει το αν είναι τρανς ή όχι.Συχνά, ο όρος τρανς χρησιμοποιείται για να περιγράψειμόνο τους τρανς άντρες και τις τρανς γυναίκες,διαγράφοντας την τρανς ταυτότητα των non-binary ατόμων. Είναι σημαντικό να μη συμβαίνειαυτό και να γίνεται σεβαστό το βίωμα και οαυτοπροσδιορισμός των άλλων ανθρώπων

**Τρανσφοβία (Transphobia):** είναι ο παράλογος φόβος και το μίσος για τα τρανς άτομα και όσα άτομα φαίνεται να παραβαίνουν τις παραδοσιακές αντιλήψεις για την ταυτότητα φύλου, το κοινωνικό φύλο ή/και την έκφραση φύλου. Συχνά οι γκέι, οι λεσβίες και οι αμφισεξουαλικοί/ές εμπίπτουν στην δεύτερη κατηγορία με αποτέλεσμα η τρανσφοβία να συνδέεται έντονα με την ομοφοβία

**Χαρακτηριστικά φύλου:** αφορούν στα βιολογικά χαρακτηριστικά των φύλων**.**

**Coming out:** η αγγλική φράση αναφέρεται στην ανακοίνωση που κάνει ένα άτομο σε τρίτα άτομα ή κοινωνικές ομάδες για τον σεξουαλικό – ερωτικό προσανατολισμό του ή την ταυτότητα φύλου του με τη θέλησή του. Αρκετοί άνθρωποι διστάζουν, ορισμένοι επιλέγουν να κρατήσουν τη ταυτότητα τους κρυφή, άλλοι την γνωστοποιούν σε συγκεκριμένες περιστάσεις ενώ κάποιοι τελευταίοι αποφασίζουν να τη γνωστοποιήσουν ευρύτερα δημόσια. Συνήθως δεν είναι μια εύκολη διαδικασία, εξαιτίας του κινδύνου να αντιμετωπίσουν τυχόν αρνητική διάκριση και προκατάληψη. Η δυνατότητα να μπορούν οι άνθρωποι να μοιραστούν τη ζωή τους με την οικογένεια, φίλους και γνωστούς αυξάνει τις πιθανότητες κοινωνικής υποστήριξης η οποία είναι σημαντική για τη ψυχική υγεία και τη ψυχολογική ευημερία του ατόμου. Η έρευνα έχει δείξει πως τα θετικά αισθήματα για το σεξουαλικό προσανατολισμό και την ταυτότητα φύλου και η ενσωμάτωση αυτών στη ζωή κάποιου, είναι πηγή ευημερίας και καλής ψυχικής υγείας. Από την άλλη, οι λεσβίες οι γκέι άνδρες και οι τρανς ή ίντερσεξ άνθρωποι που αισθάνονται ότι πρέπει να αποκρύψουν το σεξουαλικό τους προσανατολισμό ή την ταυτότητα φύλου τους, αναφέρουν πιο συχνά προβλήματα ψυχικής υγείας και ενδέχεται να έχουν και περισσότερα προβλήματα γενικότερα.

**Outing:** η αγγλική έκφραση «outing» αναφέρεται στην κοινοποίηση του σεξουαλικού προσανατολισμού ή της ταυτότητας φύλου εντός προσώπου όταν γίνεται από τρίτους χωρίς τη συναίνεση του ιδίου του προσώπου. Συνήθως γίνεται με κακόβουλο τρόπο σαν «ξεμπρόστιασμα», έχει χαρακτηριστικά κακοποίησης, ενώ παραβιάζει τα προσωπικά δεδομένα του ανθρώπου. Ιδιαίτερα στο σχολικό περιβάλλον έχει χαρακτηριστικά πολλές φορές εκβιασμού και εκφοβισμού είτε του ιδίου του προσώπου, είτε των άλλων παιδιών.

Πηγές:

Εκπαιδευτικό υλικό HOMBAT “Combating homophobic and transphobic bullying in schools”. Πρόληψη και αντιμετώπιση του ομοφοβικού και του τρανφοβικού εκφοβισμού στα σχολεία. <https://elearning.hombat.eu/login/index.php>

Ghattas, D., C. (2015). Υπερασπίζοντας τα ανθρώπινα δικαιώματα των ίντερσεξ ατόμων. Πώς μπορείς να βοηθήσεις; (Υπερασπίζοντας τα ανθρώπινα δικαιώματα των ίντερσεξ ατόμων. Πώς μπορείς να βοηθήσεις; (ελληνική έκδοση). Ilga Europe, Organisation Intersex International Europe

Ηλιοπούλου, Χ., Νικολακάκης, Ν., Διακουμάκου, Φ., Γραμμενίδης, Κ. (2018). Πρώτη πανελλαδική έρευνα για το σχολικό κλίμα - Έκθεση αποτελεσμάτων: Οι εμπειρίες της ΛΟΑΤΚ μαθητικής κοινότητας στη δευτεροβάθμια εκπαίδευση. Αθήνα: Colour Youth.

LGBTQI ΓΟΝΕΙΣ ΚΑΙ ΣΧΟΛΕΙΟ. (χ.χ.). Ένας οδηγός για νηπιαγωγούς και δασκάλους. Εκδόσεις Οικογένειες Ουράνιο Τόξο

Μεράκου, Κ, Κουρέα – Κρεμαστινού, Τζ. (2002). Αγωγή Υγείας με τη Βιωματική Μέθοδο Εκπαίδευσης. Σεξουαλική Υγεία. Αθήνα: ΥΠΕΠΘ, Εθνική Σχολή Δημόσιας Υγείας. Τομέας Δημόσιας και Διοικητικής Υγιεινής

Παγάνης, Φ. (2019). Οδηγός για νέα τρανς άτομα – Βασικές πληροφορίες για ζητήματα ταυτότητας φύλου. Αθήνα: Colour Youth -Κοινότητα LGBTQ Νέων Αθήνας

Χιόνη, Μ. (2011). Αγωγή Υγείας στο σχολικό περιβάλλον. Παρέμβαση για την πρόληψη του φαινομένου του σχολικού εκφοβισμού (bullying) . Αθήνα